text: Se det nye akutsygehus i Aabenraa
  26 november 2013 kl. 15.11
  Region Syddanmark og Sygehus Sønderjylland har valgt COWI?s forslag til det ny akutsygehus i Aabenraa. Klik på billedet for at se sygehuset fra en anden vinkel.
  Sygehuset i Aabenraa er i gang med at få foretaget en ansigtsløftning af de helt store. Sygehusgrunden ved Aabenraa har i en årrække været omgivet af kæmpestore kraner og invaderet af store gravemaskiner og en hær af håndværkere.
  Projektet til 720 millioner kroner kommer bogstavelig talt til at sætte sit håndaftryk på det nuværende byggeri. Et af elementerne er tre lange hvide fingre, der kommer til at fordele sig på grunden op ad den kommende sydvendte hovedindgang.
  FAKTA
  Fase 1 af byggeriet er allerede godt i gang. Fase 2 kommer til at koste cirka 720 millioner kroner og fylde 33.000 kvadratmeter. Fase 2 skal stå færdig i 2020, og de kommende bygninger skal blandt andet huse:  122 nye senge i enestuer 42 standard ambulatorier 24 specialambulatorier Laboratoriecenter, der samler laboratoriespecialerne og apoteket Ny intensivafdeling på 13 senge Sengecentral Udvidelse af varemodtagelsen Helikopterlandingsplads Kapel
  
  